Беседа:Александър Мосолов (офицер)

message: В източник 1 се твърди, че това е първият кмет на София. Тук  също го наричат „градоначалник“ --Randona.bg (беседа) 17:35, 10 януари 2021 (UTC)
replies: text: Линк--Rebelheartous (беседа) 01:12, 13 януари 2021 (UTC)
replies: text: :Добро попадение Randona! Тези документи (визирам iLiB) откриват поле за много други въпроси... А аз намерих и това: Първият кмет на София и село Брезе и това: Български геолози от руски произход (което също изглежда като много сериозен източник), като тази информация ако не доказва, то поне показва, че има грешка в официалните данни...

text: :Rebelheartous, какво пише на сайта на Софийската община няма значение в момента, та току-що Радона ни обърна внимание, че информацията се разминава и това само по себе си повдига куп въпросителни. Забелязваш ли, че документите от Дигиталната платформа на Столична библиотека, в които се говори за Мосолов са от края на 30-те години на миналия век.

text: :LiberDIO (беседа) 08:15, 13 януари 2021 (UTC)
replies: text: ::Да, интересно е. Все си мисля, че през 1939 г. паметта е била доста свежа. Има и още едно дребно разминаване – дата на смъртта в изт. 1 е 3 октомври, а 1-ви е в някакъв руски източник (от руското Уики), който едва ли е по-точен от тукашния, от мястото на събитието. --Randona.bg (беседа) 14:49, 13 януари 2021 (UTC)

text: :: Либердио, практиката ми в Уикипедия е показала, че „древните“ документи съдържат купища неточности и неверни данни за разлика от съвременните източници, които са по-прецизни. Руски войски влизат в София през януари 1878 г., а Манолаки Ташев е кмет от 10 февруари 1878 г. Та кога точно въпросният Мосолов е начело?--Rebelheartous (беседа) 22:58, 13 януари 2021 (UTC)
replies: text: ::: Общо взето и двете версии са верни - руснаците слагат номинално българи на високи постове в администрацията и им прикачат руснаци, които да ги контролират. Тук е описано горе-долу ясно: . Естествено е жълтата преса да преувеличава нещата, но нашият списък на кметовете си изглежда наред. --Спас Колев (беседа) 08:37, 14 януари 2021 (UTC)
replies: text: :::: Rebelheartous, не забравяй, че историята може да се променя в резултат на нови доказателства и тези доказателства могат да доведат до нови въпроси. Няма вечна истина за миналото. Един документ би могъл да обърне сума ти представи. А и защо древни е пак в тези пусти кавички, да не би да си искал да кажеш, че са били намерени в тайно подземие на Александрийската библиотека...  Не са по-различни от всички други намерени, съвсем автентични са си – от началото на 20 в.

text: :::: Погледни в: Български геолози от руски произход кога се твърди, че е бил.

text: :::: , да, и аз 1-во попаднах на тази статия и това е най-логичното заключение, същото се споменава и в няколко други статии и документи, които намерих. Не мислиш ли, че е редно да бъде добавен на реда под Манолаки Ташев? Поради национализъм или не, но това е истината, а и все пак за Ташев се казва, че е бил точно председател на градския управителен съвет, не де юре кмет. Мисля си, че Мосолов заслужава поне да бъде споменат...

text: :::: LiberDIO (беседа) 14:42, 15 януари 2021 (UTC)
replies: text: ::::: И аз мисля, че нещата трябва да бъдат уточнени някъде. Но всъщност в посочената статия не виждам официалната длъжност на Мосолов – какво значи „прикрепен“? На какво основание все пак другаде го наричат кмет? Само на неофициалната му власт? О, толкова обичам първични източници (или поне цитирането им) . --Randona.bg (беседа) 16:26, 16 януари 2021 (UTC)
replies: text: :::::: Навярно пак ще трябва да се постъпи йезуитски (май почнах често да употребявам тази дума по отношения на взимането на много решения в У ) в интерес на истината като просто бъдат споменати и двамата, освен ако/докато не се намерят някакви документи, указващи кой какъв е бил (ако въобще е било уточнено). След като пише, че Ташев се е занимавал с благоустройството, то Мосолов навярно е имал други задачи. Може би Алабин им е дал равни права, а може би ние, от сегашна гледна точка се опитваме неправилно да ги вкараме в шаблона, че (е трябвало да) има градоначалник и той е само един, докато през 1878 въобще не им е било в главите, че следващите поколения ще се чудят какви постове са заемали  В няколко от дотук намерените документи пише, че Ташев е бил председател на градския управителен съвет и не се споменава като „кмет“, докато Мосолов се. Може би на Ташев този пост му е бил приписан чак впоследствие. Само си разсъждавам...

text: :::::: LiberDIO (беседа) 17:19, 16 януари 2021 (UTC)
thread_title:  Пръв кмет на София?